**Osobitná časť**

**K Čl. I**

**K bodu 1**

Doplnenie ustanovenia v nadväznosti na nové zdravotnícke povolanie zubný asistent v § 27 ods. 1 zákona č. 578/2004 Z. z. v znení jeho poslednej novely.

**K bodu 2**

Ustanovuje sa, že riadenie, organizáciu pri ochrane, podpore a rozvoji verejného zdravia a riadenie a organizáciu laboratória úradu verejného zdravia a regionálneho úradu verejného zdravia vykonáva aj lekár, ktorý spĺňa stanovené požiadavky.

**K bodu 3**

Zosúladenie dĺžky praxe s § 21 ods. 2 zákona č. 362/20011 Z. z. o liekoch a zdravotníckych pomôckach a o zmene a doplnení niektorých zákonov v znení zákona č. 459/2012 Z. z.

**K bodu 4**

Spresňuje sa požiadavka na odbornú spôsobilosť na výkon odborných pracovných činností v zdravotníckom povolaní verejný zdravotník. Vysokoškolské vzdelanie druhého stupňa v magisterskom študijnom programe v študijnom odbore verejné zdravotníctvo má nadväzovať na vysokoškolské vzdelanie prvého stupňa v bakalárskom študijnom programe v študijnom odbore verejné zdravotníctvo.

**K bodu 5**

Spresňuje sa požiadavka na odbornú spôsobilosť na výkon odborných pracovných činností v zdravotníckom povolaní zdravotnícky laborant. Vysokoškolské vzdelanie druhého stupňa v magisterskom študijnom programe v študijnom odbore laboratórne vyšetrovacie metódy v zdravotníctve má nadväzovať na vysokoškolské vzdelanie prvého stupňa v bakalárskom študijnom programe v študijnom odbore laboratórne vyšetrovacie metódy v zdravotníctve.

**K bodu 6**

Ustanovuje sa, že riadenie a organizáciu laboratória úradu verejného zdravotníctva a regionálneho úradu verejného zdravotníctva vykonáva aj zdravotnícky laborant, ktorý spĺňa stanovené požiadavky.

**K bodu 7**

Spresnenie a zovšeobecnenie ustanovenia, pretože v každom prípade ide o výkon pracovných činností bez ohľadu na ich miesto výkonu.

**K bodu 8**

V nadväznosti na novelu zákona o poskytovateľoch, ktorou sa doplnilo nové zdravotnícke povolanie zubný asistent sa stanovuje odborná spôsobilosť na výkon pracovných činností a výkon pracovných činností zubného asistenta.

**K bodu 9**

Ustanovuje sa, že žiadosť o zaradenie do špecializačného štúdia si môže podať zdravotnícky pracovník sám len v prípade špecializačných odborov na riadenie a organizáciu zdravotníctva, nakoľko špecializačné štúdium v ostaných špecializačných odboroch si vyžaduje výkon odbornej praxe na príslušných pracoviskách zdravotníckych zariadení v požadovanom rozsahu.

**K bodu 10**

Vzhľadom k nejednoznačnosti vo veci výkladu začatia špecializačného štúdia sa upravuje, že špecializačné štúdiu sa začína dňom zaradenia zdravotníckeho pracovníka do špecializačného štúdia. Ustanovujú sa dva termíny pre zaradenie do špecializačného štúdia k 30. septembru alebo 1. februáru príslušného kalendárneho roka. Stanovenie konkrétneho termínu pre zaradenie je potrebné z dôvodu presného určenia dĺžky trvania špecializačného štúdia.

**K bodu 11**

Upravuje sa postup pre zdravotníckeho pracovníka, ktorý požiadal vzdelávaciu ustanovizeň o vykonanie zmeny zaradenia do iného špecializačného odboru ak zmenil zamestnávateľa tak, že k žiadosti pripojí písomný súhlas nového zamestnávateľa, ak si nepodal žiadosť o zaradenie sám.

**K bodu 12**

Legislatívno-technická úprava.

**K bodu 13**

Upravuje sa postup pre vzdelávaciu ustanovizeň, ak zdravotnícky pracovník zmenil vzdelávaciu ustanovizeň a pokračuje v špecializačnom štúdiu v tom istom špecializačnom odbore alebo v inom špecializačnom odbore.

**K bodu 14**

Upravuje sa možnosť započítania časti (najviac jednej tretiny) špecializačného štúdia, ktoré lekár absolvoval v rámci špecializačného štúdia v inom špecializačnom odbore, ak obsahom a rozsahom zodpovedá akreditovanému špecializačnému študijnému programu príslušného špecializačného odboru, ide však len o tzv. subšpecializácie. Ďalej sa špecifikuje, čo sa do špecializačného štúdia nezapočítava.

**K bodu 15**

Na základe podnetu Úradu verejného zdravotníctva Slovenskej republiky sa vypúšťa ustanovenie ako nadbytočné a pre aplikačnú prax nepotrebné.

**K bodu 16**

Ide o legislatívno – technickú úpravu v súvislosti s vypustením odseku 2.

**K bodu 17**

Odstránenie duplicity. Problematika ukončovania špecializačného štúdia, vydávania diplomu o špecializácii a dodatku je upravená v zákone.

**K bodu 18**

Legislatívno-technická úprava súvisiaca s postupom vzdelávacej ustanovizne pri zaraďovaní do certifikačnej prípravy.

**K bodu 19**

Súčasná úprava ukončovania certifikačnej prípravy, vydávania certifikátu a dodatku sa nahrádza úpravou postupu pri zmene vzdelávacej ustanovizne počas certifikačnej prípravy. Ukončovanie certifikačnej prípravy, vydávanie certifikátu a dodatku upravila posledná novela zákona č. 578/2004 Z. z. (zákon č. 41/2013 Z. z.). Postup pri zmene vzdelávacej ustanovizne počas certifikačnej prípravy sa navrhuje rovnaký ako pri špecializačnom štúdiu.

**K bodu 20**

Upresňuje sa, ktoré údaje sa zaznamenávajú do indexu odbornosti zdravotníckeho pracovníka a kto je oprávnený tieto údaje do neho zaznamenávať.

**K bodu 21**

Upresňuje sa, ktoré údaje sa zaznamenávajú do záznamníka zdravotných výkonov.

**K bodu 22**

Vypúšťa sa u sestier s úplným stredným odborným vzdelaním na strednej zdravotníckej škole v študijných odboroch zubná sestra, zdravotná sestra, detská sestra, ženská sestra alebo všeobecná sestra, ktorého získavanie sa začalo podľa predpisov účinných do 30. apríla 2004, obmedzujúca podmienka odbornej praxe najmenej tri po sebe nasledujúce roky počas posledných piatich rokov na území Slovenskej republiky, vzhľadom k tomu, že ich vzdelanie získané podľa týchto právnych predpisov ich oprávňuje na výkon odborných pracovných činností v príslušnom zdravotníckom povolaní. Táto podmienka sa uplatňuje len pri procese uznávania kvalifikácií mimo územia Slovenskej republiky.

**K bodu 23**

Vypúšťa sa u sestier s úplným stredným odborným vzdelaním získaným na vojenskej strednej škole v študijných odboroch zdravotná sestra, všeobecná sestra alebo zdravotník, ktorého získavanie sa začalo podľa predpisov účinných do 30. apríla 2004, obmedzujúca podmienka odbornej praxe najmenej tri po sebe nasledujúce roky počas posledných piatich rokov na území Slovenskej republiky, vzhľadom k tomu, že ich vzdelanie získané podľa týchto právnych predpisov ich oprávňuje na výkon odborných pracovných činností v príslušnom zdravotníckom povolaní. Táto podmienka sa uplatňuje len pri procese uznávania kvalifikácií mimo územia Slovenskej republiky.

**K bodu 24**

Vypúšťa sa u pôrodných asistentiek s úplným stredným odborným vzdelaním získaným na vojenskej strednej škole v študijnom odbore ženská sestra podľa predpisov účinných do 27. marca 2002, obmedzujúca podmienka odbornej praxe najmenej tri po sebe nasledujúce roky počas posledných piatich rokov na území Slovenskej republiky, vzhľadom k tomu, že ich vzdelanie získané podľa týchto právnych predpisov ich oprávňuje na výkon odborných pracovných činností v príslušnom zdravotníckom povolaní. Táto podmienka sa uplatňuje len pri procese uznávania kvalifikácií mimo územia Slovenskej republiky.

**K bodu 25**

V minulosti boli na úrade verejného zdravotníctva a regionálnych úradoch verejného zdravotníctva zamestnané osoby, ktoré získali vzdelanie iného ako zdravotníckeho smeru a naďalej pracujú na uvedených pracoviskách. Tieto osoby absolvovali špeciálnu prípravu na výkon práce v zdravotníctve na jednotlivých úsekoch činností, prípadne získali príslušné špecializácie podľa vtedy platných právnych predpisov, avšak doposiaľ im nebola priznaná odborná spôsobilosť na výkon odborných pracovných činností v zdravotníckom povolaní verejný zdravotník a nie sú registrovaní v príslušnej komore, čím nespĺňajú podmienku výkonu zdravotníckeho povolania. Nepriznaním odbornej spôsobilosti týmto pracovníkom by mohlo dôjsť k ohrozeniu funkčnosti úradu verejného zdravotníctva.

Prechodné ustanovenie odseku 2 súvisiace so získaním odbornej spôsobilosti na výkon odborných pracovných činností podľa predpisov účinných do 27. marca 2002 v zdravotníckom povolaní asistent výživy.

Prechodné ustanovenie odseku 3 súvisiace so získaním odbornej spôsobilosti na výkon odborných pracovných činností podľa predpisov účinných do 27. marca 2002 v zdravotníckom povolaní zubný technik.

**K bodu 26**

Prechodné ustanovenie odseku 1 súvisí so špecializáciou v špecializačnom odbore ošetrovateľská starostlivosť o deti, ktorú získala detská sestra podľa predpisov účinných do 27. marca 2002. Uvedená špecializácia sa považuje za získanie špecializácie v špecializačnom odbore ošetrovateľská starostlivosť v pediatrii.

Prechodné ustanovenie odseku 2 súvisí s odbornou spôsobilosťou na výkon špecializovaných pracovných činností v špecializačnom odbore odborník na riadenie vo verejnom zdravotníctve Master of Public Health, ktorú získali zdravotnícki pracovníci podľa predpisov účinných do 27. marca 2002, 30. apríla 2002 a 31. decembra 2004.

V odsekoch 3 a 4 ide o špecializácie, ktoré získal rádiologický laborant a diplomovaný rádiologický asistent podľa predpisov účinných do 27. marca 2002 a ktoré sú rovnocenné so špecializáciami ustanovenými pre rádiologického technika v platnom nariadení vlády.

**K bodu 27**

V novom § 81a  odseku 1 sa ustanovuje, že riadenie a organizáciu pri ochrane, podpore a rozvoji verejného zdravia môže vykonávať lekár, ktorý získal špecializáciu v príslušných špecializačných odboroch získaných podľa predpisov účinných do 30. júna 2010, má odbornú spôsobilosť na riadenie a organizáciu a najmenej 5 rokov praxe. V odseku 2 sa ustanovuje, že riadenie a organizáciu laboratórií úradov verejného zdravotníctva môže vykonávať lekár, ktorý získal špecializáciu v príslušných špecializačných odboroch získaných podľa predpisov účinných do 30. júna 2010, má odbornú spôsobilosť na riadenie a organizáciu a najmenej 5 rokov praxe.

**K bodu 28**

Ustanovuje sa, že do špecializačných odborov, tzv. subšpecializácií, a do certifikovaných pracovných činností môže byť zaradený aj lekár so špecializáciou I. stupňa v príslušnom špecializačnom odbore podľa predpisov účinných do 27. marca 2002 alebo predpisov účinných do 30. apríla 2004.

**K bodu 29**

V odseku 1 sa ustanovuje spoločné prechodné ustanovenie pre zdravotníckych pracovníkov, ktorí získali odbornú spôsobilosť na výkon špecializovaných pracovných činností a certifikovaných pracovných činností podľa predpisov účinných do 30. júna 2013, ktorá im zostáva zachovaná.

V odseku 2 prechodné ustanovenie určuje, že ďalšie vzdelávanie začaté do 30. júna 2013 sa dokončí podľa predpisov účinných do 30. júna 2013.

Prechodné ustanovenie odseku 3 súvisí so získaním odbornej spôsobilosti na výkon odborných pracovných činností podľa predpisov účinných do 27. marca 2002 v zdravotníckom povolaní zubný asistent.

Prechodné ustanovenie odseku 4 súvisí s preklasifikovaním špecializačného odboru pediatrická ortopédia na certifikovanú pracovnú činnosť.

Prechodné ustanovenie odseku 5 súvisí s premenovaním špecializačného odboru hygiena životného prostredia a zdravia na environmentálne zdravie v zdravotníckom povolaní verejný zdravotník.

Prechodné ustanovenie odseku 6 súvisí s premenovaním špecializačného odboru laboratórne a diagnostické metódy v hematológii a transfúziológii na laboratórne metódy v hematológii a transfúziológii v zdravotníckom povolaní zdravotnícky laborant.

Prechodné ustanovenie odseku 7 súvisí s premenovaním špecializačného odboru laboratórne a diagnostické metódy v klinickej biochémii na laboratórne metódy v klinickej biochémii v zdravotníckom povolaní zdravotnícky laborant.

Prechodné ustanovenie odseku 8 súvisí s premenovaním špecializačného odboru laboratórne a diagnostické metódy v klinickej genetike na laboratórne metódy v klinickej genetike v zdravotníckom povolaní zdravotnícky laborant.

Prechodné ustanovenie odseku 9 súvisí s premenovaním špecializačného odboru laboratórne a diagnostické metódy v klinickej imunológii a alergológii na laboratórne metódy v klinickej imunológii a alergológii v zdravotníckom povolaní zdravotnícky laborant.

Prechodné ustanovenie odseku 10 súvisí s premenovaním špecializačného odboru laboratórne a diagnostické metódy v klinickej mikrobiológii na laboratórne metódy v klinickej mikrobiológii v zdravotníckom povolaní zdravotnícky laborant.

Prechodné ustanovenie odseku 11 súvisí s premenovaním špecializačného odboru vyšetrovacie metódy v patológii a súdnom lekárstve na laboratórne a diagnostické metódy v patológii a súdnom lekárstve v zdravotníckom povolaní laboratórny diagnostik.

Prechodné ustanovenie odseku 12 súvisí s premenovaním špecializačného odboru vyšetrovacie metódy v preventívnom pracovnom lekárstve a toxikológii na laboratórne a diagnostické metódy v preventívnom pracovnom lekárstve a toxikológii v zdravotníckom povolaní laboratórny diagnostik.

V odseku 13 v súvislosti so zavedením odbornej spôsobilosti na riadenie a organizáciu pri ochrane, podpore a rozvoji verejného zdravia v zdravotníckom povolaní lekár sa umožňuje v prechodnom ustanovení výnimka z odbornej spôsobilosti na riadenie a organizáciu zdravotníctva najneskôr do 31. decembra 2020.

V odseku 14 v súvislosti so zavedením odbornej spôsobilosti na riadenie a organizáciu laboratória úradu verejného zdravotníctva a regionálneho úradu verejného zdravotníctva v zdravotníckom povolaní lekár a zdravotnícky laborant sa umožňuje v prechodnom ustanovení výnimka z odbornej spôsobilosti na riadenie a organizáciu laboratória úradu verejného zdravotníctva a regionálneho úradu verejného zdravotníctva najneskôr do 31. decembra 2020.

**K bodu 30**

Ustanovuje sa stupeň vzdelania a študijný odbor na získanie odbornej spôsobilosti na výkon odborných pracovných činností v zdravotníckom povolaní zubný asistent.

**K bodu 31**

Rozčlenenieštudijných odborov podľa študijných programov a ich doplnenie na základe požiadaviek aplikačnej praxe v zdravotníckom povolaní fyzik.

**K bodu 32**

V prílohe č. 3 časti A sa zo sústavy špecializačných odborov (tzv. subšpecializácií“) pre zdravotnícke povolanie lekár vypúšťa pediatrická ortopédia na základe podnetu Slovenskej ortopedickej spoločnosti.

**K bodu 33**

V prílohe č. 3 časti A sa zo sústavy certifikovaných pracovných činností pre zdravotnícke povolanie lekár vypúšťa certifikovaná pracovná činnosť pediatrická echokardiografia. Uvedená zmena bola vykonaná na základe podnetu Akreditačnej komisie MZ SR, ktorá skonštatovala, že uvedená certifikovaná pracovná činnosť je neúčelná v systéme ďalšieho vzdelávania, nakoľko jej obsah je zakomponovaný v minimálnom štandarde pediatrická kardiológia. Ďalej sa dopĺňa nová certifikovaná pracovná činnosť pediatrická ortopédia, ktorá bola preklasifikovaná zo špecializačného odboru na certifikovanú pracovnú činnosť.

**K bodu 34**

V prílohe č. 3 časti D sa zo sústavy certifikovaných pracovných činností pre zdravotnícke povolanie sestra vypúšťa certifikovaná pracovná činnosť organizácia a techniky v tkanivových bankách, nakoľko z požiadaviek aplikačnej praxe vyplynulo, že uvedenú certifikovaná pracovnú činnosť nemajú sestry dlhodobo záujem a v tkanivových bankách pracujú iné zdravotnícke povolania, ktoré sa v uvedených činnostiach majú možnosť vzdelávať.

**K bodu 35**

V prílohe č. 3 časti G sa dopĺňa nová certifikovaná pracovná činnosť „hodnotenie dopadov na zdravie“ pre zdravotnícke povolanie verejný zdravotník v súlade s požiadavkami aplikačnej praxe.

**K bodu 36**

V prílohe č. 3 časti H sa upravuje sústava špecializačných odborov a certifikovaných pracovných činností pre zdravotnícke povolanie zdravotnícky laborant podľa dosiahnutého stupňa vzdelania v súlade s požiadavkami aplikačnej praxe.

**K bodu 37**

V prílohe č. 3 časti J sa na základe požiadaviek aplikačnej praxe dopĺňa sústava certifikovaných pracovných činností pre zdravotnícke povolanie rádiologický technik o certifikovanú pracovnú činnosť magnetická rezonancia-MR.

**K bodu 38**

V prílohe č. 3 časti N sa na základe požiadaviek aplikačnej praxe vypúšťa pre zdravotnícke povolanie farmaceutický laborant certifikovaná pracovná činnosť organizácia a techniky v tkanivových bankách.

**K bodu 39**

V prílohe č. 3 časti T sa upravuje sústava špecializačných odborov podľa dosiahnutého stupňa vzdelania pre zdravotnícke povolanie laboratórny diagnostik v súlade s požiadavkami aplikačnej praxe.

**K bodu 40**

V prílohe č. 3 časti G sa na základe požiadaviek aplikačnej praxe upravuje sústava špecializačných odborov na riadenie a organizáciu zdravotníctva v zdravotníckom povolaní verejný zdravotník.

**K Čl. II**

Navrhuje sa dátum účinnosti nariadenia vlády od 1. júla 2013 vzhľadom na ukončenie akademického roka a predpokladanú dĺžku legislatívneho procesu.